Minen ffruntliken grod na mynen hogesten vormoge alles gudes jwere ersamheyt stedes touorenn. Ersamen leuen nabers vnde guden vrundes, so is jwer ersamheyt nalende myn voget Magnus Olleffson vnde hefft ich[t]eswelke ansprake to jwer ersamheyt medeborgher alse vmme eyn stenhus, so he jwer ersamheyt vnderrichtende wert. So bidde ick hochlikenn vnde fruntlikenn jwer ersamheyt eme wil behulplick weszen, dar he recht ynne hedde. Dat vorschulde ick wue ick kan vnde mach teghenn jwer ersamheyt, de ick Gade beuele to langen saligen tidenn. Gheschreuen vppe Wiborch ame auende purificacionis Marie anno etc. lxxxviij°. Knut Pose, houetman vppe Wiborch, Kroneborch etc. Adress: Den ersamenn vnde wolwisenn borgermesteren vnde ratmannen to Reuel, mynen leuen nabers vnde guden vrundes, ffruntlikenn ghescreuen.